荷西·安東尼奧·甘馬曹

荷西·安東尼奧·甘馬曹·艾法羅係西班牙嘅足球教練、前足球員。佢喺國際足聯2010年公佈嘅優秀教練排名排第26位。

甘馬曹喺西班牙穆爾西亞嘅Cieza出世。佢最早喺阿爾巴塞特接受青年訓練。18歲嗰陣，加盟西班牙甲組足球聯賽豪門皇家馬德里，當時嘅主教練路易斯·莫洛尼畀咗佢初次登場嘅機會。而佢幾乎喺入隊之後就即刻被納入一線隊員名單同埋正選名單。

甘馬曹球員時期效力過皇家馬德里15個賽季，上陣過超過500次，攞咗9次西甲冠軍，退役之後做足球教練，教過愛斯賓奴、西班牙足球代表隊、賓菲加、皇家馬德里同埋奧沙辛拿等等。

2011年8月14號，中國足球協會宣布甘馬曹正式成為中國足球代表隊主教練，係該隊史上第六位外籍主教練，合同為期三年，據報導佢嘅年薪超過八百萬美元。2013年6月15號中華人民共和國足球代表隊對泰王國足球代表隊賽事入面，中國足球代表隊以1-5慘敗泰國足球代表隊。6月24號，中國足球協會同甘馬曹正式終止合作。

攷

西班牙足球員
皇家馬德里球員
類:中國國家男子足球代表隊主教練